Fil-21 ta' Mejju jitfakkar iċ-ċentenarju tat-twelid ta' Andrei Sakharov, li għalih hu msemmi l-premju tal-PE għad-drittijiet tal-bniedem. Skopri aktar dwaru fil-video tagħna. Din is-sena nfakkru ċ-ċentenarju tat-twelid ta' Andrei Sakharov, fiżiku u dissident politiku Sovjetiku. Fil-bidu kien magħruf bħala missier il-bomba tal-idroġenu Sovjetika iżda Andrei Sakharov aktar tard mexxa ġlieda bla waqfien kontra l-inġustizzja soċjali, esprima ruħu favur il-ħelsien tad-dissidenti f'pajjiżu u sar wieħed mill-aktar kritiċi qawwija tar-reġim. Huwa ngħata l-Premju Nobel fl-1975. Il-Premju Sakharov għal-Libertà tal-Ħsieb ingħata kull sena sa mill-1988 lil individwi u organizzazzjonijiet li jiddefendu d-drittijiet tal-bniedem u d-drittijiet fundamentali. Is-sena li għaddiet, il-Premju ngħata lill-oppożizzjoni demokratika fil-Belarussja . Skopri aktar dwar ir-rebbieħa preċedenti tal-Premju Sakharov. Biex tiskopri aktar dwar il-Premju Sakharov, agħti ħarsa lejn il-wirja online fuq is-sit web tal-wirt kulturali Ewropew europeana.eu . Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF